CELEX: 
Language: el
Date: 2013-07-09 00:00:00
Title: 2013/363/ΕυͿατόμ: Απόφαση της Επιτροπής, της 17ης Μαΐου 2013 , για τη σύναψη της συμφωνίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Οργανισμού Ενεργειακής Ανάπτυξης της Κορεατικής Χερσονήσου (KEDO)#Συμφωνία μεταξύ της Ευρωπαϊκής Κοινότητας Ατομικής Ενέργειας και του Οργανισμού Ενεργειακής Ανάπτυξης της Κορεατικής Χερσονήσου

9.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 188/1
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Μαΐου 2013
   για τη σύναψη της συμφωνίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Οργανισμού Ενεργειακής Ανάπτυξης της Κορεατικής Χερσονήσου (KEDO)
   (2013/363/Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη την έγκριση του Συμβουλίου,
   Εκτιμώντας τα ακόλουθα:
   Η συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Οργανισμού Ενεργειακής Ανάπτυξης της Κορεατικής Χερσονήσου (KEDO) θα πρέπει να συναφθεί,
   ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Οργανισμού Ενεργειακής Ανάπτυξης της Κορεατικής Χερσονήσου (KEDO) εγκρίνεται εξ ονόματος της Ευρωπαϊκής Κοινότητας Ατομικής Ενέργειας. Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος της Επιτροπής ή το αρμόδιο για θέματα ενέργειας μέλος της Επιτροπής εξουσιοδοτείται να υπογράψει τη συμφωνία και να προβεί σε όλες τις απαραίτητες ενέργειες για την έναρξη ισχύος της παρούσας συμφωνίας που πρόκειται να συναφθεί εξ ονόματος της Ευρωπαϊκής Κοινότητας Ατομικής Ενέργειας.
   
      Βρυξέλλες, 17 Μαΐου 2013.
      
         
            Για την Επιτροπή
         
         Günther OETTINGER
         
         
            Μέλος της Επιτροπής
         
      
   
   
      
         ΣΥΜΦΩΝΊΑ
      
      μεταξύ της Ευρωπαϊκής Κοινότητας Ατομικής Ενέργειας και του Οργανισμού Ενεργειακής Ανάπτυξης της Κορεατικής Χερσονήσου
      Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
      εφεξής «η Κοινότητα», και
      Ο ΟΡΓΑΝΙΣΜΟΣ ΕΝΕΡΓΕΙΑΚΗΣ ΑΝΑΠΤΥΞΗΣ ΤΗΣ ΚΟΡΕΑΤΙΚΗΣ ΧΕΡΣΟΝΗΣΟΥ,
      εφεξής ο «KEDO»,
      Εκτιμώντας τα ακόλουθα:
      
                  (1)
               
               
                  Ο KEDO ιδρύθηκε βάσει της συμφωνίας της 9ης Μαρτίου 1995 για τη σύσταση του Οργανισμού Ενεργειακής Ανάπτυξης της Κορεατικής Χερσονήσου, όπως τροποποιήθηκε στις 19 Σεπτεμβρίου 1997, μεταξύ των κυβερνήσεων της Δημοκρατίας της Κορέας, της Ιαπωνίας και των Ηνωμένων Πολιτειών της Αμερικής
               
            
                  (2)
               
               
                  Η πέμπτη συμφωνία που συνήφθη μεταξύ της Κοινότητας και του KEDO έληξε στις 31 Μαΐου 2012.
               
            
                  (3)
               
               
                  Το εκτελεστικό συμβούλιο του KEDO, μετά την απόφασή του για την περάτωση του έργου του KEDO για πυρηνικό αντιδραστήρα ελαφρού ύδατος και την απόφαση του 2007 για την εκπλήρωση των αρμοδιοτήτων της γραμματείας με πολύ μειωμένο προσωπικό και ελάχιστες εγκαταστάσεις γραφείου, αποφάσισε, το 2011, να διατηρηθεί ο KEDO πέραν της 31ης Μαΐου 2012.
               
            
                  (4)
               
               
                  Τόσο η Κοινότητα όσο και ο KEDO εξέφρασαν την επιθυμία να συνεχίσουν τη συνεργασία τους με στόχο να επιτευχθεί η ολοκληρωμένη υλοποίηση του έργου του πυρηνικού αντιδραστήρα ελαφρού ύδατος και η ομαλή διάλυση του KEDO,
               
            ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο 1
      Εφαρμογή των διατάξεων της προηγούμενης συμφωνίας
      Εκτός εάν ορίζεται διαφορετικά σε ένα από τα παρακάτω άρθρα, οι διατάξεις της προηγούμενης συμφωνίας μεταξύ της Κοινότητας και του KEDO, η οποία έληξε στις 31 Μαΐου 2012, παραμένουν σε ισχύ στο πλαίσιο της παρούσας συμφωνίας.
      Άρθρο 2
      Κοινοτική συνεισφορά
      Δεν προβλέπεται χρηματοδοτική συνεισφορά της Κοινότητας στον προϋπολογισμό του KEDO στο πλαίσιο της παρούσας συμφωνίας.
      Άρθρο 3
      Διάρκεια
      Η παρούσα συμφωνία θα λήξει στις 31 Μαΐου 2013. Θα ανανεώνεται αυτομάτως κάθε έτος για ένα επιπλέον έτος, εκτός εάν ένα συμβαλλόμενο μέρος κοινοποιήσει στο άλλο την επιθυμία του να καταγγείλει τη συμφωνία τουλάχιστον έναν μήνα πριν από την ημερομηνία λήξης. Η συμφωνία μπορεί επίσης να λυθεί, με άμεση ισχύ, μετά την απόσυρση από τον KEDO οποιουδήποτε από τα άλλα μέλη τα οποία εκπροσωπούνται σήμερα στο εκτελεστικό συμβούλιο. Η παρούσα συμφωνία δεν θα ανανεωθεί πέραν της 31ης Μαΐου 2015.
      Άρθρο 4
      Έναρξη ισχύος
      Η παρούσα συμφωνία αρχίζει να ισχύει με την υπογραφή της από την Κοινότητα και τον KEDO και παράγει αποτελέσματα από την 1η Ιουνίου 2012.
      
         Έγινε στις Βρυξέλλες, στις τέσσερις Ιουλίου δύο χιλιάδες δεκατρία, σε δύο πρωτότυπα.
         
            
               Για την Ευρωπαϊκή Κοινότητα Ατομικής Ενέργειας
            
            Günther OETTINGER
            
         
         Έγινε στο New Jersey, στις είκοσι τέσσερις Ιουνίου δύο χιλιάδες δεκατρία, σε δύο πρωτότυπα.
         
            
               Για τον Οργανισμό Ενεργειακής Ανάπτυξης της Κορεατικής Χερσονήσου
            
            David WALLACE